**Agrár-környezetgazdálkodási kifizetések**

**KAP-RD19a-1-24**

Az új AKG program 5 éves lesz, és 2025. január 1-jén indul. A kötelezettségvállalási időszak 2025. január 1. napjától 2029. december 31. napjáig tart.

**A támogatási kérelmek elektronikus úton, ügyfélkapun keresztül történő benyújtására 2024. november 25. napja és 2024. december 23. napja között van lehetőség.**

Támogatási kérelmet kizárólag a KNYR-ben kérelemre nyilvántartásba vett, támogatási-azonosítóval rendelkező kedvezményezett nyújthat be, a Kincstár elektronikus kérelem-beadási felületén (www.mvh.allamkincstar.gov.hu), erre a célra rendszeresített elektronikus formanyomtatványon, ügyfélkapun keresztül. Egy kedvezményezett egy támogatási kérelmet nyújthat be.

Az új programban a korábbi 16 db TECS helyett 10 db TECS került kialakításra.

Támogatható földhasználati kategóriák:

* szántó,
* gyep,
* ültetvény,
* nádas.

Szántó specialitások:

Szántóföldi földhasználati kategória esetében támogatás igényelhető a következő pont kivételével minden szántóföldi növény- és zöldségfélére, valamint ültetvény módjára termeszthető zöldségnövényre, lágyszárú gyümölcsre, gyógy-, aroma- és fűszernövényre, rizsre, zöldugarra és méhlegelőre.

Nem igényelhető szántó földhasználati kategóriában támogatás a következő hasznosításokra: energiafű, nád, tarló, talajtakarás nélküli pihentetett terület, energetikai céllal telepített kínai nád, fás szárú energetikai célú ültetvény, valamint az ültetvény földhasználati kategóriába sorolt, 7. mellékletben szereplő növényfajok.

Hajtatásos termesztés a jelen támogatás keretében nem támogatható.

Az ideiglenes gyep csak gyepgazdálkodási földhasználati kategória esetében támogatható.

Két új szántós tematikus előíráscsoport (TECS) kerül kialakításra a korábbi Horizontális szántó mellett: a Natura 2000 szántó, és a Talajmegújító szántó)

Az AKG-ban a vállalások választhatóság szempontjából az alábbi három típusba sorolhatók:

* Alap vállalás (A)
* Kötelezően választandó vállalás (KV)
* Szabadon választható vállalás (V)

Az alap vállalások (A) a TECS kötelező vállalásai, amelyeket az érintett TECS teljes területén be kell tartani a teljes kötelezettségvállalási időszak alatt.

A Talajmegújító gazdálkodás szántó és az MTÉT élőhely-védelmi gyep TECS-ek tartalmaznak olyan, kötelezően választandó vállalásokat (KV), amelyek közül egyet választanai kell a kedvezményezettnek valamennyi vállaláscsomag esetén.

A szabadon választható vállalások (V) olyan vállalások, amelyek közül a kedvezményezett szabadon választhat. A szabadon választható vállalások köre TECS-enként kerül meghatározásra. A vállalások részletes szabályait a 2a és 2b mellékletek tartalmazzák.

A kedvezményezettnek a választott TECS valamennyi alap vállalását és valamennyi általa kötelezően vagy szabadon választott vállalást teljesítenie kell a ciklus teljes időtartama alatt.

A támogatási jogosultság alapegysége a kötelezettségvállalással érintett egybefüggő terület (a továbbiakban: KET).

Minden TECS esetén a minimális támogatható területnagyság 1 ha. A KET támogatható területének minimális területnagysága 0,25 ha. A kifizetési kérelemben megjelölt táblák minimális mérete 0,25 ha, kivéve a zöldugar vagy méhlegelő táblaszegélyek táblái, ahol a minimális táblaméret 0,05 ha

A KET az a terület, amely

* EOV koordináták alapján beazonosított,
* egy kedvezményezetthez köthető,
* egy tematikus előíráscsoportba bevont,
* a Mezőgazdasági Parcella Azonosító Rendszer (a továbbiakban: MePAR) egy fizikai blokkján
* belüli,
* térképileg egyértelműen lehatárolt,
* összefüggő földterület.

A kedvezményezett köteles a műveletbe bevonni kívánt KET-ek méretét és elhelyezkedését meghatározni területmérés alapján, a területeket beazonosító EOV koordináták megadásával.

A KET területeket a gazdálkodó az alábbiak szerint köteles elkülöníteni egymástól:

a) Szántóföldi kultúra esetén

* a szomszédos területtől eltérő hasznosítású, legalább 2 méter széles zöldugar vagy méhlegelő sáv elhelyezéséről szükséges gondoskodni a KET és a szomszédos, azonos hasznosítású terület között, vagy
* a közös sarokpontokon/töréspontokon természetes anyagú jelölő tárgy (pl. fa karó, T-ülőfa) elhelyezése.

Eltérő növényi kultúra (eltérő hasznosítási kód) termesztésével a KET elkülönítése megvalósul. A táblaelválasztó sáv hasznosítása nem lehet azonos az érintett tábla hasznosításával.

A vállalásokat a KET-ek teljes területére vállalják a kedvezményezettek, így a vállalt tevékenységeket a KET teljes területén a teljes kötelezettségvállalási időszak alatt teljesíteni kell.

A kedvezményezettnek a támogatási kérelmében szereplő valamennyi KET-hez választania kell egy tematikus előíráscsoportot (a továbbiakban: TECS-et).

Egy KET-re kizárólag egy TECS alapján igényelhető támogatás

A kedvezményezettnek a kötelezően választandó és a szabadon választható vállalásokrendszeréből TECS-enként kötelező kialakítani legalább egy, de maximum kettő vállaláscsomagot.

A kedvezményezettnek az adott TECS-ben szereplő valamennyi KET-hez választania kell egyvállaláscsomagot.

Ha az adott TECS tartalmaz kötelezően választandó vállalást (KV), akkor azok közül minden vállaláscsomag esetén választani kell egyet, ami a vállaláscsomag része lesz.

Egy vállaláscsomag legfeljebb egy kötelezően választandó vállalást tartalmazhat.

Amennyiben a kötelezően választandó és a szabadon választható vállalások száma megengedi, úgy a vállaláscsomagnak minimálisan kettőt kell tartalmaznia ezek közül:

* ha a TECS tartalmaz kötelezően választandó vállalást, abban az esetben egy kötelezően választandó vállalást és legalább egy szabadon választható vállalást,
* ha a TECS nem tartalmaz kötelezően választandó vállalást, abban az esetben legalább két szabadon választható vállalást.

Két vállaláscsomag esetében a vállaláscsomagoknak legalább az egyik vállalás tekintetében el kell térniük egymástól.

Az „Aszály- vagy erózióérzékeny területeken a vállalással érintett területen a vetésszerkezetben az erózió szempontjából kockázatos kapásnövények aránya maximum 20 %. Erózió szempontjából kockázatos kapásnövények: dohány, cukorrépa, takarmányrépa, burgonya, csicsóka kukorica, napraforgó, édesburgonya.” választható vállalás csak olyan, a támogatási kérelemben benyújtott KET esetén választható, amely

* a MePAR-ban Aszály érzékeny területként megjelölt blokkban található, vagy
* legalább 50 %-ban ráfed a MePAR-ban Erózió veszélyeztetett területként lehatárolt fedvényre.

Ha a támogatási kérelemben benyújtott KET területének legalább 50%-a erózió veszélyeztetett terület fedvényre esik a MePAR-ban, akkor az egész KET terület az adott fedvényre esőnek tekintendő.

A kedvezményezettnek a KET teljes területén, a kötelezettségvállalás teljes időszaka alatt jogszerű földhasználónak kell lennie.

A kedvezményezett köteles részt venni egy alkalommal a támogatáshoz kapcsolódó agrár-környezetgazdálkodási képzésen, a kedvezményezett részére a támogatás kapcsán kiadott első támogatási okirat ügyfélkapun keresztül történő közlését követő egy éven belül, de legkésőbb 2029. december 31. napjáig.

A kedvezményezett a kötelezettségek teljesítésének ellenőrzése érdekében a gazdasága teljes területén elvégzett tevékenységekről köteles gazdálkodási naplót vezetnie.

A tevékenységeket legkésőbb azok elvégzésétől számított 15 napon belül rögzíteni kell a gazdálkodási naplóban. Ez alól kivételt képeznek az alábbi esetek.

* A növényvédő szeres kezelést a munkavégzést követő 24 órán belül kell rögzíteni a gazdálkodási naplóban.
* Az állatállomány-változás nyomon követését havi szinten kell vezetni a gazdálkodási naplóban.

Gyep földhasználati kategória esetében támogatás igényelhető állandó gyep, állandó legelő és ideiglenes gyep hasznosításokra.

A felhívásra beérkező támogatási kérelmek az egyszerűsített kiválasztási eljárásrend alapján kerülnek elbírálásra.

A tartalmi értékelési szempontok alapján legfeljebb 100 pont adható. Az értékelési szempontrendszert a 6. számú melléklet tartalmazza.

Egy adott TECS esetén az alap vállalások (A) alapján igényelhető fajlagos támogatási összegek:

|  |  |  |  |
| --- | --- | --- | --- |
| **TECS elnevezése** | **Kötelezően választandó vállalás / Ültetvénycsoport** | | **Alap vállalások**  **támogatási összege (euró/ha/év)** |
| ***Szántó*** | | | |
| Horizontális szántó | | 68 | |
| Talajmegújító gazdálkodás szántó | sávos művelés - strip till | | 62 |
| talajművelés nélkül - no till | | 62 | |
| Natura 2000 szántó | | 146 | |
| MTÉT Túzokvédelmi szántó | | 421 | |
| MTÉT Madárvédelmi szántó | | 382 | |
| MTÉT Kék vércse védelmi szántó | | 387 | |
|  | | | |
|  | |  | |
|  | |  | |

A kettős finanszírozás elkerülése céljából, amennyiben az agrár-környezetgazdálkodási kifizetés keretében vállalt tevékenységet a kedvezményezett az adott évben az adott táblára vonatkozóan az Agro-ökológiai Program szerinti gyakorlatok teljesítéseként is el kívánja számolni, abban az esetben az adott évben ugyanazon terület vonatkozásában az agrár-környezetgazdálkodási kifizetés keretében a releváns agrotechnikai művelet bejelentést nem teheti meg és a jelen támogatás keretében vállalt előírás teljesítéseként nem fogadható el.